|  |
| --- |
| **SzocioNet Egyesített Szociális és Gyermekjóléti Intézmény (Kaposvári Szociális Központ) 2016. évi ellenőrzési jelentése** |
|  |  |  |  |  |
|  |
|  |  |  | **Vezetői összefoglaló** | Az államháztartásért felelős miniszter által közzétett módszertani útmutató figyelembevételével kell az intézmény éves ellenőrzési jelentését elkészíteni. Az éves ellenőrzési jelentés az alábbiakat tartalmazza:*a)* a belső ellenőrzés által végzett tevékenység bemutatása önértékelés alapján az alábbiak szerint:*aa)* az éves ellenőrzési tervben foglalt feladatok teljesítésének értékelése;*ab)* a bizonyosságot adó tevékenységet elősegítő és akadályozó tényezők bemutatása;*ac)* a tanácsadó tevékenység bemutatása;*b)* a belső kontrollrendszer működésének értékelése ellenőrzési tapasztalatok alapján az alábbiak szerint:*ba)* a belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok;*bb)* a belső kontrollrendszer öt elemének értékelése;*c)* az intézkedési tervek megvalósítása. |
| **I.** |  |  | **A belső ellenőrzés által végzett tevékenység bemutatása önértékelés alapján (Bkr. 48. §. a) pont)** | Az intézmény 2016. évi ellenőrzését KMJV Polgármesteri Hivatalának Ellenőrzési Irodája látta el. |
|  | **I/1.** |  | **Az éves ellenőrzési tervben foglalt feladatok teljesítésének értékelése (Bkr. 48. § aa) pont)** |  |
|  |  | *I/1/a)* | *A tárgyévre vonatkozó éves ellenőrzési terv teljesítése, az ellenőrzések összesítése* |

|  |  |  |
| --- | --- | --- |
| *Tárgy* | *Cél* | *Módszer* |
| **Belső ellenőrzések:** |
| \* A 2015. évi támogatások megalapozottságának vizsgálata. | Annak megállapítása, hogy az intézmény a gyermekek védelméről és a gyámügyi igazgatásról szóló 1997. évi XXXI. törvény étkezési kedvezményekre vonatkozó előírásait betartotta-e, az étkezési adagszámokat ennek megfelelően továbbította-e, továbbá a Liget Időskorúak Otthonában elszámolt gondozási napok a valóságnak megfelelnek-e. | Dokumentumok és nyilvántartások vizsgálata. |
| \* Beszerzések vizsgálata | Annak megállapítása, hogy a beszerzések lebonyolítása során betartották-e a helyi szabályozásban foglaltakat. | Dokumentumok és nyilvántartások vizsgálata. |
| **Irányító szervként végzett ellenőrzések:** |
| \*\* A térítési díj beszedésének és a nyilvántartások vezetésének utóvizsgálata | Annak megállapítása, hogy az étkezési térítési díjak beszedése, elszámolása során a személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet figyelembe vételével jártak-e el, továbbá a gondozottak nyilvántartása megfelel-e a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet előírásainak. | Dokumentumok és nyilvántartások vizsgálata. |
| \* A 2015. évi pénzmaradvány vizsgálata | Kimutatni az elvonható pénzmaradványt. | Dokumentumok és nyilvántartások vizsgálata. |

\*Az ellenőrzések a jóváhagyott 2016. évi ellenőrzési munkaterv alapján kerültek végrehajtásra.\*\* Az ellenőrzésre a 2016. évi munkaterven felül, soron kívül került sor. |
|  |  | *I/1/b)* | *Az ellenőrzések során büntető-, szabálysértési, kártérítési, illetve fegyelmi eljárás* *megindítására okot adó cselekmény, mulasztás vagy hiányosság gyanúja kapcsán tett jelentések száma és rövid összefoglalása* | Az ellenőrzés során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja nem merült fel. |
|  | **I/2.** |  | **A bizonyosságot adó tevékenységet elősegítő és akadályozó tényezők bemutatása (Bkr. 48. § ab) pont)** |  |
|  |  | *I/2/a)* | *A belső ellenőrzési egység(ek) humánerőforrás-ellátottsága* | A belső ellenőrzési egységnél az intézmény belső ellenőrzési feladatainak ellátásához szükséges kapacitás rendelkezésre állt.Belső ellenőri állásra kiírt pályázat nem volt.A belső ellenőrök a szükséges képzéseken részt vettek.Minden belső ellenőr rendelkezett a szükséges regisztrációval. |
|  |  | *I/2/b)* | *A belső ellenőrzési egység és a belső ellenőrök szervezeti és funkcionális függetlenségének biztosítása (Bkr. 18-19. §-a alapján)* | A belső ellenőrök Kaposvár Megyei Jogú Város Polgármesteri Hivatalának dolgozói.A belső ellenőrök funkcionális függetlensége biztosított volt.A belső ellenőrök a szervezet operatív működésével kapcsolatos tevékenységében nem vettek részt. |
|  |  | *I/2/c)* | *Összeférhetetlenségi esetek (Bkr. 20. §-a alapján)* | Összeférhetetlenségi eset nem volt. |
|  |  | *I/2/d)* | *A belső ellenőri jogokkal kapcsolatos esetleges korlátozások bemutatása*  | Belső ellenőri jogosultságokkal kapcsolatos probléma, korlátozás nem volt. |
|  |  | *I/2/e)* | *A belső ellenőrzés végrehajtását akadályozó tényezők* | Egyéb erőforrás-ellátottsággal kapcsolatos probléma nem merült fel. |
|  |  | *I/2/f)* | *Az ellenőrzések nyilvántartása* | Az elvégzett ellenőrzésekről a Bkr. 22. és 50. §-a szerinti nyilvántartásokat az Ellenőrzési Iroda vezeti. Az ellenőrzési dokumentumok megőrzéséről, illetve a dokumentumok és adatok szabályszerű, biztonságos tárolásáról az Ellenőrzési Iroda gondoskodik. |
|  |  | *I/2/g)* | *Az ellenőrzési tevékenység fejlesztésére vonatkozó javaslatok* | Az ellenőrzési tevékenységre vonatkozóan fejlesztési javaslatot nem fogalmaztak meg. |
|  | **I/3.** |  | **A tanácsadó tevékenység bemutatása (Bkr. 48. § ac) pont)** |

|  |  |
| --- | --- |
| *Tárgy* | *Eredmény* |
| Liget Idősek Otthona – egyszeri belépési díj | az időarányos belépési díjat visszafizették |

 |
|  |
| **II.** |  |  | **A belső kontrollrendszer működésének értékelése ellenőrzési tapasztalatok alapján (Bkr. 48. § b) pont)** |  |
|  | **II/1** |  | **A belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok (Bkr. 48. § ba) pont)** |

|  |  |  |
| --- | --- | --- |
| *Vizsgálat címe* | *Megállapítás* | *Javaslat* |
| ***Belső ellenőrzések:*** |
| A 2015. évi támogatások megalapozottságának vizsgálata. | A bölcsődékben a 2015. szeptembertől használt Nyilatkozat megfelelt a *Korm. rendelet* 6. sz. mellékletében meghatározott formának. Kitöltése több esetben hiányos volt, melyet a bölcsődék elfogadtak, és az ingyenes étkezést ezek alapján biztosították. Néhány esetben a Nyilatkozat mellé csatolták a határozatot is, melyet nem ír elő a Korm. rendelet.Az étkezési íveken a kitöltő és az ellenőr aláírása nem minden esetben szerepelt.A térítési díj hátralékról vezetett nyilvántartást a Petőfi u-i Bölcsődében vizsgáltuk. A nyilvántartás nem felelt meg a Korm. rendeletben előírtaknak.A Liget Otthonban a 2015. évről kiállított statisztikában feltüntetett ápolási napok, a gondozási napokról készített kimutatás és az étkezési nyilvántartás alátámasztotta a 2015. évi állami támogatás elszámolásához benyújtott adatszolgáltatást.  | ***Átlagos jelentőségű javaslatok:***1. Hívják fel a szülők figyelmét, hogy a Korm. rendelet 6. sz. mellékletében szereplő Nyilatkozat valamennyi rovatát ki kell tölteni, a Nyilatkozat csak teljesen kitöltött formában vehető át.
2. Az étkezési dokumentumokon minden esetben jelöljék meg a kedvezményes étkezés fajtáját és minden esetben a dokumentumot lássa el aláírásával a kitöltő és az ellenőrzést végző személy is.
3. A Korm. rendelet 16. § (2) bek. szerint állítsák össze a hátralékosok nyilvántartását.
 |
| Beszerzések vizsgálata | Az ellenőrzött időszakban az intézménynél Kaposvár MJV Önkormányzata Beszerzési szabályzatának (a továbbiakban: Beszerzési szabályzat) hatálya alá tartozó beszerzésekre a vizsgált 29 db-ból 4 esetben került sor. Az előírásoknak megfelelő beszerzési eljárást egyik esetben sem folytatták le. Az Ávr. előírásainak megfelelően az intézmény elkészítette a saját beszerzési szabályzatát. A SzocioNet Beszerzések lebonyolításának szabályzata (a továbbiakban: SzocioNet Beszerzési szabályzata) azonban olyan értékhatár feletti beszerzésekre vonatkozóan is tartalmazott szabályokat, melyekre a Közbeszerzési törvény érvényes.A SzocioNet Beszerzési szabályzata a nettó 1.000.000 Ft-ot meghaladó, de a nettó 2.000.000 Ft-ot el nem érő építési beruházás beszerzési eljárás lefolytatásának rendjét nem tartalmazta.A vizsgált időszakban a SzocioNet Beszerzési szabályzatában foglaltakat nem teljes körűen tartották be (pl.: nem minden esetben kértek be több árajánlatot). A SzocioNet Beszerzési szabályzatában, a GESZ Kötelezettségvállalási szabályzatában és a Munkamegosztási megállapodásban lévő értékhatárok, valamint a kötelezettségvállalás módja nem voltak összhangban. | ***Kiemelt jelentőségű javaslatok:***1. A SzocioNet Beszerzési szabályzatát aktualizálják az Önkormányzat Beszerzési szabályzatának figyelembevételével.
2. A SzocioNet Beszerzési szabályzatában, a GESZ Kötelezettségvállalási szabályzatában és a Munkamegosztási megállapodásban lévő értékhatárokat és a kötelezettségvállalás módját hozzák szinkronba.
3. A Beszerzési szabályzat hatálya alá eső valamennyi beszerzés esetében a szabályzat előírásainak megfelelően folytassák le a beszerzési eljárást.

***Átlagos jelentőségű javaslatok:***1. Az aktualizált SzocioNet Beszerzési szabályzatának hatálya alá eső valamennyi beszerzés esetében a szabályzat előírásainak megfelelően járjanak el a beszerzések során.
 |
| ***Irányító szervként végzett ellenőrzések:*** |
| A térítési díj beszedésének és a nyilvántartásokvezetésének utóvizsgálata | Az ellenőrzés során a Liget Időskorúak Otthonánál 2015. évben végzett két ellenőrzés során tett javaslati pontok végrehajtását vizsgáltuk. Megállapítottuk, hogy a javaslatokat majdnem teljes körűen végrehajtották.További megállapítások:Az eseménynaplók vezetése követhető és következetes volt. Előfordult, hogy a lakók családnál töltött napjait a távollét jelentésen nem rögzítették.A térítési díjak számlázása során úgy határozták meg a fizetési határidőt, hogy megfeleljen a 29/1993. Korm. rendeletben (továbbiakban: Rendelet) megadott időpontnak. Azonban a befizetések így sem minden esetben érkeztek be tárgyhót követő hó 10-ig. A Rendelet lehetőséget biztosít arra, hogy az Önkormányzati rendelet a térítési díj befizetésére más időpontot határozzon meg.A 2015. évben kimutatott hátralékok beszedéséről intézkedtek. A vizsgált időszak végén csak 3 fő esetében tartottak nyilván hátralékot, melyből 1 fővel megállapodást kötöttek a befizetések üteméről. A Kaposvári GESZ a rendezetlen számlák tekintetében további 2 fő esetében is tartott nyilván hátralékot. A hátralékok nyomon követése – az alkalmazott pénzügyi rendszerek miatt – egy hónap késedelmet szenvedett. A hátralékokról vezetett nyilvántartás nem egyezett meg a Rendeletben előírt formával.  | ***Átlagos jelentőségű javaslatok:***1. A valós távolléteknek megfelelően készítsék el a távollét jelentést, melynek ellenőrzéséről időszakonként a szakmai vezető gondoskodjon.
2. A hátralékok nyilvántartásba vételénél tartsák be a Rendelet 31. § (2) bekezdésének utolsó mondatát. (A hátralékok nyilvántartása nem kell, hogy egyezzen a tényleges hátralékról egy adott időpontra felvett kimutatással.)
3. Egyeztessenek a Kaposvári GESZ-szel hogy a rendezetlen számlák állománya megegyezzen a Törzslapokon feltüntetett hátralékkal.

***Csekély jelentőségű javaslat:***1. Kezdeményezzék az Önkormányzati rendelet módosítását a térítési díj fizetési határidejére vonatkozólag.
 |
| A 2015. évi pénzmaradvány vizsgálata | A pénzmaradvánnyal szemben beállított kötelezettségeket megfelelően alátámasztották.A szabad pénzmaradvány terhére igényelt összegekből nem támogattuk a gépkocsi beszerzés értékét visszapótolni.  | ***Átlagos jelentőségű javaslat* *a SzocioNet Egyesített Szociális és Gyermekjóléti Intézménynek:***1. Mutassák ki az intézmény által használt valamennyi gépkocsi kihasználtságát és a további gépkocsi igényeket. Vizsgálják felül, hogy a bölcsődék közti esetenkénti szállítások a SzocioNet rendelkezésére álló összes gépkocsi figyelembe vételével megoldhatók-e.
 |

 |
|  | **II/2** |  | **A belső kontrollrendszer öt elemének értékelése (Bkr. 48. § bb) pont)** | A belső kontroll nem egyetlen esemény, hanem intézkedések és tevékenységek sorozata.* Kontrollkörnyezet

A kontrollkörnyezet részben biztosította a költségvetési szerv felső szintű, az egész szervezetre kiható elkötelezettségét. A kontrollkörnyezet magában foglalta az etikai értékeket, az érintettek szakmai kompetenciáját, a szervezet vezetésének filozófiáját és stílusát, a felelősségi körök kijelölésének, a beszámoltatásnak, valamint teljesítményértékelésnek a módszereit, továbbá a vezetés irányítási tevékenységének minőségét. A kontrollkörnyezet részben alapja volt a belső kontrollok összes többi elemének, amely biztosítja a fegyelmet és a rendet a szervezetben.* Kockázatkezelési rendszer

A kockázatkezelési rendszer olyan mechanizmusokra kell épülnie, amelyek lehetővé teszi az intézmény tevékenysége alapján kialakított célokra ható negatív hatások, vagy elszalasztott lehetőségek felismerését, elemzését és kezelését. A kockázatok forrását tekintve a szervezet külső és belső kockázatokkal egyaránt szembesült. * Kontrolltevékenység

A kontrolltevékenységek részben felölelték azokat az eljárásokat, amelyek részben biztosították, hogy a vezetés által megfogalmazott célok és elvárások végrehajtásra kerüljenek, és az azokat veszélyeztető kockázatokat a tevékenysége során a szervezet kezelje. A kontrolltevékenységek a szervezeti hierarchia szintjein és működési területein megjelentek. * Információs és kommunikációs rendszer

Az információ és kommunikáció a teljes kontrollrendszert átszövi. Ez az elem biztosítja mind a fentről lefelé történő kommunikációt, mind az alulról felfelé történő információáramlást. A kommunikációs rendszertől elvárás volt, hogy minden olyan adat és információ megjelenjen, és feldolgozásra kerüljön benne, amely alapvetően szükséges az irányítás és ellenőrizhetőség szempontjából. * Monitoringrendszer

A monitoring mechanizmusok részben lehetővé tették, hogy a belső kontrollrendszer folyamatos nyomonkövetés és értékelés alatt álljon, így a kontrollrendszer részben rugalmasan tudott reagálni a változó külső és belső körülményekhez. A monitoring biztosítása és napi működtetése az operatív vezetés feladata volt. |
|  |
| **III.** |  |  | **Az intézkedési tervek megvalósítása (Bkr. 48. § c) pont)** | Az intézkedési terv elkészítéséért, végrehajtásáért és a megtett intézkedésekről történő beszámolásért az ellenőrzött, valamint a javaslattal érintett szerv, illetve szervezeti egység vezetője felelős. Az intézkedési tervet a szükséges intézkedések végrehajtásáért felelős személyek és a vonatkozó határidők megjelölésével kell elkészíteni. Az ellenőrzött terület felelőseinek az intézkedési tervben meghatározott egyes feladatok végrehajtásáról az intézkedési tervben meghatározott legutolsó határidő lejártát követő 8 napon belül írásban be kell számolniuk a költségvetési szerv vezetőjének, és a beszámolót meg kell küldeniük a belső ellenőrzési vezető részére is. „**A 2015. évi támogatások megalapozottságának vizsgálata**” tárgyú 2016. évi ellenőrzési jelentésre készített intézkedési terv 5 db intézkedést tartalmazott, melyek végrehajtási határideje 2016-ban volt esedékes. Az intézkedési tervben foglaltak végrehajtásáról szóló beszámoló szerint az intézkedéseket 2016. évben végre is hajtották.„**A** **beszerzések vizsgálata**” tárgyú 2016. évi ellenőrzési jelentésre 2016-ban készített intézkedési terv az intézményre vonatkozóan 3 db intézkedést tartalmazott, melyek végrehajtásáról 2017-ben kell beszámolót készíteni.„**A térítési díj beszedésének és a nyilvántartások vezetésének utóvizsgálata**” tárgyú 2016. évi ellenőrzési jelentésre készített intézkedési terv 4 db intézkedést tartalmazott, melyek végrehajtási határideje 2016-ban volt esedékes. Az intézkedési tervben foglaltak végrehajtásáról szóló beszámoló szerint az intézkedéseket 2016. évben végre is hajtották.A 2016. évben lefolytatott „**2015. évi pénzmaradvány vizsgálata**” tárgyú ellenőrzési jelentésre 2016-ban készített intézkedési terv alapján 1 db intézkedés végrehajtásáról kellett az intézménynek 2016-ban beszámolnia. A beszámoló szerint az 1 db intézkedést 2016-ban végrehajtották. |

Kaposvár, 2017. február 13.

 Készítette: Kiss Brigitta Jóváhagyta: Turnár Jánosné

 belső ellenőrzési vezető igazgató